
Folyamatábrák hatásos alkalmazásának visszamérése a vállalati oktatásokban

Kulcsszavak: folyamatábra; kérdőív; hatékonyság; training; leírás
A TDK dolgozatomban, ami a szakdolgozatom tovább gondolása, bemutatom egy vállalatirányítási rendszer bevezetésével járó oktatásokat és a vállalati oktatási típusokat egy multinacionális vállalat példáján keresztül. A folyamatábrák alkalmazását hasonlítom össze a leírásos oktatóanyaggal. A munkavállalók a rendszer bevezetésével járó új modulok megtanulására szolgáló oktatás után egy kérdőívet töltenek ki, amiben az oktatásra és a fent említett oktatási anyagban található két módszer különbözőségeire és eltéréseire mutatnak rá. A kiértékelés alapján látható lesz, hogy a folyamatábra vagy a leírás a hatékonyabb. A hipotézisemben a folyamatábrák hatékonyságára fogalmaztam meg állításokat, amiket a végén összevetek a kutatásom eredményével és tudományos téziseket fogalmazok meg, amiben megbizonyosodok a feltevéseimről, hogy a folyamatábrák könnyítik, gyorsítják és jelentősen segítik a training anyag megértését és rögzülését.



